Done Mikel elizako iparraldeko eliz ataria (Lizarra)

Done Mikel elizako iparraldeko eliz ataria Lizarrako eliza honetako eliz atari erromanikoa da, estilo horren garai berantiarrekoa. Nafarroako Erresumako multzo eskultoriko eta monumental nabarmenetakoa da, XII. mendearen azken laurdeneko lana.

 Deskribapena 
Multzo handi bat da atarikoa, bost atezangoz osatua albo bakoitzean, kapitel historiatuekin. Arkiboltetan bestiario baten irudiak eta bizioen alegoriak ageri dira, eta tinpanoan Kristo Maiestatean.
erdian|thumb|480x480px|Ataria arkuetatik ezker-eskuin zabaltzen da, apostolu multzoak erakutsiz.
Tinpanoan eszena nabarmen bat dago, Kristoren etorrera edo Parusia lau lobuloko mandorla batean, tetramorfoak, Andre Mariak eta San Joanek lagunduta. Eta mezu idatzi indartsu bat bertan:

Semiotikoki esanahi bihurria duen latinezko esaldia: "Irudi hau ez da ez Jainko ez gizon, baina irudiak adierazten duena Jainko eta gizon da".

 Eragin estilistikoak 
Beste eliz atari batzuetako eraginak ikusten dira LIzarrakoan. Alboko zutabeetako apostoluek Espainiako eta Frantziako eredu batzuk dakartzate gogora, adibidez Chartresko katedraleko mendebaldeko ataria. Eszena batzuk (Mikel deuna eta dragoia, edo Ezteberen harrikatzea) aurkitu daitezke Arlesko katedraleko eliz atarian, eta beste batzuk, hala nola Deikundea, Silosko monasterioko iruditeriakoak dira.

Atariaren eragin estilistikoa ikusten da bereziki inguruko beste eliza batzuetan, hala nola Iratxeko monasterioan eta Armentiako basilikan.

 Iruditegia 

 Erreferentziak 

 Bibliografia 

 Martínez de Aguirre Aldaz (1984) Javier Miguel de Aldaz: La portada de San Miguel de Estella. Estudio Iconológico. Revista Prícipe de Viana,  ISSN: 0032-8472, Uret zk. 45, Zk. 173, , 439-462 or.

 Kanpo estekak 

Kategoria:Euskal Herriko eliz atariak
Kategoria:Eliz atari erromanikoak
Kategoria:Nafarroako monumentuak
Kategoria:Done Mikel eliza (Lizarra)